На основу члана 101. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 113/17 – др. закон, 95/18, 114/21 и 92/23) и члана 20. став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), в.д начелника Градске управе за опште и заједничке послове доноси 

Р Е Ш Е Њ Е 
о именовању конкурсне комисије за спровођење јавног конкурса

Именује се Конкурсна комисија (у даљем тексту: Комисија) за спровођење јавног конкурса за попуњавање извршилачког радног места Послови интерен доставе, намештеник четврте врсте, - извршилац, на неодређено време у Служби за послове писарнице и пријемне канцеларије Градске управе за опште и заједничке послове систематизовано Правилником о унутрашњем уређењу и систематизацији радних места у Градским управама и Градском правобранилаштву („Сл.лист Града Сремска Митровица“, број 20/2024 и 22/2024).

 Комисија се именује у следећем саставу: 

1. Бранислав Савић – виши референт, запослен у Градској управи за опште и заједничке послове, Руководилац службе за послове писарнице и пријемне канцеларије
2. Милан Благојевић – намештеник четврте врсте, запослен у Градској управи за опште и заједничке послове, Послови интерне доставе
3.  Јелена Ђонлић – самостални саветник, Руководилац Службе за људске ресурсе у Градској управи за опште и заједничке послове 

О б р а з л о ж е њ е

Решењем 00285416-2025-66999-005-000-100-001 број 31.01.2025.године, покренут је поступак попуњавања извршилачког радног места Послови интерне доставе, намештеник четврте врсте - извршилац, на неодређено време у Служби за послове писарнице и пријемне канцеларије Градске управе за опште и заједничке послове систематизовано Правилником о унутрашњем уређењу и систематизацији радних места у Градским управама и Граском правобранилаштву („Сл.лист Града Сремска Митровица“, број 20/2024 и 22/2024) путем јавног конкурса.
Чланом 101. овог закона прописано је да изборни поступак спроводи конкурсна комисија од најмање три члана, а чланом 19. Уредбе прописано је да се комисија образује пре него што се огласи јавни конкурс, да комисија има непаран број чланова, а најмање три, као и да најмање један члан комисије мора имати стечено високо образовање.
Чланом 20. став 1. Уредбе прописано је да, ако се попуњава извршилачко радно место председника и остале чланове комисије именује решењем руководилац органа, службе или организације, водећи рачуна о томе да један члан комисије буде службеник који је претпостављен службенику на радном месту које се попуњава, а да један члан буде службеник који обавља послове из области управљања људским ресурсима.
Чланом 19. став 4. Уредбе прописано је да најмање један члан комисије мора да има стечено високо образовање.

